કેન્દ્રીય નાણાં પ્રધાન અરુણ જેટલીએ આજે નાણાકીય વર્ષ ર૦૧૮-૧૯નું બજેટ રજૂ કરીને સતત પાંચ બજેટ રજૂ કરનારા નાણાં પ્રધાનોની કલબમાં સ્થાન પ્રાપ્ત કરી લીધું છે. જેટલીએ આજે પોતાનું સતત પાંચમું બજેટ રજૂ કર્યું હતું અને તેઓ કેટલાક ચુનંદા નાણાં પ્રધાનોની હરોળમાં આવી ગયા છે કે જેમણે સતત પાંચ બજેટ રજૂ કર્યાં છે. જેટલી અગાઉ માત્ર મનમોહનસિંહ, યશવંતસિંહા, પી.ચિદમ્બરમ્ અને મોરારજી દેસાઇએ જ સતત પાંચ બજેટ રજૂ કર્યા હતા.